Selvom blokaderne i resten af landet, blev opløst i løbet af mandagen, holder chaufførerne stand i Hirtshals og Frederikshavn, hvor det hele startede søndag.

Der har hersket lidt forvirring om hvorvidt blokaderne vil fortsætte. Men det gør de. - De chauffører, der holder her ved færgen, bliver holdende, og vi fortsætter, indtil vi får en justitsminister, der vil forhandle, siger chaufførernes talsmand, Per Thuesen til P4 Nordjylland. Vagthavende ved politiet i Hjørring oplyser, at man kører ned til havnen i Hirtshals, for at få en situationsrapport og se hvad der sker, når der lidt i otte er en færgeafgang.